## Obvezatne upute br. XI.

### NN 45/1992 (20.7.1992.), Obvezatne upute br. XI.

# IZBORNA KOMISIJA REPUBLIKE HRVATSKE

Na temelju članka 24. stavak 4. i 5. Zakona o izboru predsjednika Republike
Hrvatske ("Narodne novine" br. 22/92) i članka 33. stavak 4.
i 5. Zakona o izborima zastupnika u Sabor Republike Hrvatske ("Narodne
novine: br. 22/92 i 27/92), Izborna komisija Republike Hrvatske propisuje

## OBVEZATNE UPUTE br. XI.

Glasovanje osoba na službi u oružanim snagama, članova posada pomorskih
i riječnih brodova i osoba lišenih slobode

1. Odredbama članka 34. Zakona o izboru predsjednika Republike Hrvatske
i članka 35. Zakona o izborima zastupnika u Sabor Republike Hrvatske propisano
je da osobe birači: a) na službi u oružanim snagama Republike Hrvatske
glasuju na biračkim mjestima koja će odrediti ministar pravosuda i uprave
na prijedlog ministra obrane; b) koji se kao članovi posade pomorskih i
riječnih brodova Hrvatske trgovačke mornarice na dan izbora zateknu izvan
granica Republike Hrvatske, glasuju na biračkim mjestima koja će odrediti
ministar pomorstva i c) koji su lišeni slobode glasuju na biračkim mjestima
koja će odrediti ministar za pravosuđe i upravu.

Prema tim odredbama navedeni ministri će donijeti odgovarajuća rješenja
o određivanju biračkih mjesta,

2. Biračke odbore na biračkim mjestima iz točke 1. ovih Obvezatnih uputa
imenuju izborne komisije u skladu s odredbama u članku 23. točka 3 zakona
o izboru predsjednika Republike i članka 32. točka 3. Zakona o izborima
zastupnika u Sabor Republike Hrvatske. Članove biračkih odbora za osobe
pod toč. 1-a) (na službi u oružanim snagama) imenovat će općinske izborne
komisije i izborne komisije izbornih jedinica na čijem se području nalazi
biračko mjesto. članove biračkih odbora za osobe pod toč.1-b) (posade brodova)
imenovat će općinske izborne komisije i izborne komisije izbornih jedinica
na čijem podrućju se nalazi sjedište poduzeća koje je vlasnik brodova na
kojima se nalaze blračka mjesta. Članove biraćkih odbora za osobe pod toč.
1-c) (osobe lišene slobode) imenovat će općinske izborne komisije i izborne
komisije izbornih jedinica na čijem se području nalaze ustanove u kojima
se nalaze osobe lišene slobode.

3. Da bi navedene izborne komisije mogle imenovati članove biračkih
odbora:

- Ministarstvo obrane Republike Hrvatske ili nadležna zapovjedništva
postrojbi Hrvatske vojske za koje je odredeno biračko mjesto, - uprave
poduzeča - vlasnika broda na kojem je određeno biračko mjesto i

- Ministarstvo za pravosuđe i upravu ili uprava ustanove u kojoj se
nalaze osobe lišene slobode, HITNO će odgovarajućoj (nadležnoj) izbornoj
komisiji dostaviti prijedlog osoba koje će se imenovati u biračke od bore,
vodeći pri tome računa o odredbi članka 20. stavak 4. Zakona o izboru predsjednika
Republike Hrvatske i članka 29. stavka 5. Zakona o izborima zastupnika
u Sabor Republike Hrvatske, da te osobe ne mogu biti članovi niti jedne
političke stranke.

4. Birači iz točke 1. ovih Obvezatnih uputa (na službi u oružanim snagama,
članovi posade brodova i osobe lišene slobode) glasuju za predsjednika
Republike Hrvatske, za kandidate sa državne liste i za kandidate za zastupnike
u Zastupnički dom Sabora Republike Hrvatske u onoj izbornoj jedinici u
kojoj imaju prebivalište.

5. Općinski organi uprave, nadležni za poslove opće uprave, koji vode
popise birača u mjestu prebivališta za osobe na službi u oružanim snagama,
članova posade brodova i osoba lišenih slobode, dostavit će izvode iz popisa
birača za te osobe onim izbornim komisijama na čijem se području nalaze
biračka mjesta na kojima ee glasovati te osobe. Da bi se ti izvodi mogli
na vrijeme dostaviti, nadležnim izbornim tijelima, zapovjedništva postrojbi
Hrvatske vojske, poduzeća - vlasnici brodova i uprave ustanova u kojoj
se nalaze osobe lišene slobode dostavit će HITNO podatke o spomenutim biračima,
organima uprave nadležnim za poslove opće uprave koje vode popise birača
u mjestu u kojem ti birači imaju prebivalište.

6. Članovi posada pomorskih i riječnih brodova Hrvatske trgovačke mornarice,
koji se na dan izbora zateknu u lukama Republike Hrvatske, mogu glasovati
na biračkim njestima svoga prebivališta ili na biračkim mjestima luke kojoj
se nalazi brod, pod uvjetima iz članka 30. Zakona o popisu birača ("Narodne
novine" br. 19/92) tj. tako da se privremeno upišu u popis birača
općine u kojoj se zateknu, a na temelju potvrde o upisu u popis birača
koju im izdaje organ uprave mjesta njihovog prebivališta.

7. Biračka mjesta za birače na službi u oružanim snagama Republike Hrvatske,
posada brodova Hrvatske trgovačke mornarice i za osobe lišenih slobode,
neće se objaviti u oglasima sa popisom biračkih mjesta na području općina
i izbornih jedinica.

Klasa: 013-03/92-01/05

Urbroj: 56605-92-204

Zagreb, 17. srpnja 1992.

Predsjednik

**Zlatko Crnić, v. r.**

Uputa, NN 45/1992-1159